《赠欧阳承务》
宋代·陈元晋

谈天多巧中，名在士夫间。
行遍西江路，来游南岳山。
病侵心绪懒，穷惯面皮顽。
莫说功名事，禄书从卷还。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。